stanford-oval/wikipedia huggingface dataset:
เจ้าหญิงไดอานาแห่งบูร์บง-ปาร์มา

| เจ้าหญิงไดอานาแห่งบูร์บง-ปาร์มา> เจ้าหญิงแห่งบูร์บง-ปาร์มา |
| --- | --- |
ประสูติ: ไดอานา มาร์เกอริตา เดอ บูร์บง-ปาร์มา  22 พฤษภาคม พ.ศ. 2475 ปารีส ประเทศฝรั่งเศส
สิ้นพระชนม์: 4 พฤษภาคม พ.ศ. 2563 (87 ปี) ประเทศเยอรมนี
พระสวามี: เจ้าชายฟรานซ์ โจเซฟแห่งโฮเอินท์ซ็อลเลิร์น ฮานส์ โจอาคิม โอเอมิเชน
พระบุตร: อเล็กซานเดอร์ โอเอมิเชน กาเอตาโน โอเอมิเชน มาเรีย โอเอมิเชน
ราชวงศ์: ราชวงศ์บูร์บง
พระบิดา: เจ้าชายกาเอตาโนแห่งบูร์บง-ปาร์มา
พระมารดา: เจ้าหญิงมาร์การิเตแห่งทวร์นและทักซิส
เจ้าหญิงไดอานาแห่งบูร์บง-ปาร์มา (อังกฤษ: Princess Diana of Bourbon-Parma) ประสูติเมื่อวันที่ 22 พฤษภาคม 2475 ณ ปารีส ประเทศฝรั่งเศส เป็นพระธิดาเพียงพระองค์เดียวใน เจ้าชายกาเอตาโนแห่งบูร์บง-ปาร์มา และ เจ้าหญิงมาร์การิเตแห่งทวร์นและทักซิส เป็นพระนัดดาใน โรเบิร์ตที่ 1 ดยุกแห่งปาร์มา พระภาติยะใน สมเด็จพระจักรพรรดินีซีตาแห่งออสเตรีย , เจ้าชายเฟลิกซ์ พระราชสวามีแห่งลักเซมเบิร์ก ส่งผลให้พระองค์เป็นพระญาติกับ แกรนด์ดยุกอ็องรีแห่งลักเซมเบิร์ก , มาร์กาเรตาแห่งโรมาเนีย พระองค์เสกสมรส 2 ครั้ง มีพระบุตร 3 คน
เจ้าหญิงไดอานาแห่งบูร์บง-ปาร์มา สิ้นพระชนม์ลงเมื่อวันที่ 4 พฤษภาคม 2563 จากโรคติดเชื้อไวรัสโคโรนา 2019 สิริพระชันษาปีที่ 88 ปี ซึ่ง เจ้าหญิงมาเรีย เทเรซาแห่งบูร์บง-ปาร์มา พระญาติของพระองค์เองก็สิ้นพระชนม์จากพระโรคเดียวกันนี้เมื่อ 26 มีนาคม ปีเดียวกัน
หลักการสิบสี่ข้อ

หลักการสิบสี่ข้อของประธานาธิบดีวิลสัน เป็นการรวบรวมเอาเนื้อหาของสุนทรพจน์ของประธานาธิบดีวิลสัน เมื่อวันที่ 8 มกราคม ค.ศ. 1918 เกี่ยวกับสันติภาพของโลกหลังสงครามโลกครั้งที่หนึ่ง ต่อมา หลักการสิบสี่ข้อนี้ได้กลายเป็นหลักการของสนธิสัญญาแวร์ซาย เมื่อเยอรมนียอมแพ้สงครามโลกครั้งที่หนึ่ง
เบื้องหลัง

นับตั้งแต่สหรัฐอเมริกาเข้าสู่สงครามโลกครั้งที่หนึ่งเมื่อเดือนเมษายนปี 1917 ชาวอเมริกันจำนวนมากมีความรู้สึกร้อนรนที่จะปลดตัวเองออกจากปัญหาที่เกิดขึ้นในทวีปยุโรปอย่างรวดเร็วที่สุดเท่าที่จะทำได้ สหรัฐอเมริกานั้นได้รับมุมมองผูกไมตรีมากขึ้นจากผลที่เกิดขึ้นของค่าปฏิกรรมสงครามเยอรมนี นอกจากนั้นชาวอเมริกันยังต้องการที่จะทำให้แน่ใจว่าโอกาสทางการค้าและรอการชำระหนี้สินคืนจากประเทศในยุโรป
ก่อนสงครามจะสิ้นสุด ประธานาธิบดีวูดโรว์ วิลสัน พร้อมกับข้าราชการระดับสูงคนอื่น ๆ ซึ่งรวมไปถึง เอ็ดเวริ์ด แมนเดล เฮ้าส์ ได้ผลักดันให้ข้อเสนอสิบสี่ประการซึ่งมีความรุนแรงน้อยกว่าข้อเสนอของอังกฤษและฝรั่งเศสซึ่งมหาชนชาวเยอรมันคิดว่าสนธิสัญญาดังกล่าวควรจะออกมาประมาณนี้ ซึ่งทำให้พวกเขามีความหวัง แต่ทว่ามันผิด วิลสันนั้นไม่ต้องการการทูตที่เป็นความลับมากกว่านี้ ยกตัวอย่างเช่น พันธมิตรลับ สนธิสัญญาอื่น ๆ เป็นต้น เขายังต้องการให้เยอรมนีควรจะลดขนาดของอาวุธยุทธภัณฑ์ ซึ่งทำให้ขนาดของกองทัพลดขนาดเล็กลงไปและทำให้ปราศจากข้อสงสัยว่าในอนาคตจะไม่เกิดสงครามขึ้นอีก นอกจากนั้น เขายังต้องการให้ประเทศอื่น ๆ ได้กระทำแบบเดียวกัน ซึ่งจะเป็นการจำกัดความเสี่ยงที่จะก่อให้เกิดสงคราม ซึ่งเขากล่าวไว้ชัดเจนในข้อเสนอข้อที่ 4
แหล่งข้อมูลอื่น

Wilson's shorthand notes from the Library of Congress
ชัยภักดิ์ ศิริวัฒน์

| ชัยภักดิ์ ศิริวัฒน์ ม> ป.ช., ม.ว.ม. |
| --- | --- |

รัฐมนตรีประจำสำนักนายกรัฐมนตรี
ดำรงตำแหน่ง 17 เมษายน – 10 มิถุนายน พ.ศ. 2535
นายกรัฐมนตรี: สุจินดา คราประยูร
รัฐมนตรีช่วยว่าการกระทรวงคมนาคม
ดำรงตำแหน่ง 18 กรกฎาคม พ.ศ. 2538 – 24 พฤศจิกายน พ.ศ. 2539
นายกรัฐมนตรี: บรรหาร ศิลปอาชา
รัฐมนตรีช่วยว่าการกระทรวงมหาดไทย
ดำรงตำแหน่ง 29 พฤศจิกายน พ.ศ. 2539 – 24 ตุลาคม พ.ศ. 2540
นายกรัฐมนตรี: ชวลิต ยงใจยุทธ
หัวหน้าพรรคราษฎร
ดำรงตำแหน่ง 21 กรกฎาคม พ.ศ. 2535 – 30 พฤษภาคม พ.ศ. 2538
ก่อนหน้า: พลเอก มานะ รัตนโกเศศ
ถัดไป: ยงยุทธ สันทนาประสิทธิ์
รองประธานคณะกรรมการโอลิมปิกแห่งประเทศไทย
อยู่ในวาระ
เริ่มดำรงตำแหน่ง  5 มีนาคม พ.ศ. 2560
 
ข้อมูลส่วนบุคคล
เกิด: 24 มิถุนายน พ.ศ. 2499 (68 ปี) อำเภอเมืองอุตรดิตถ์ จังหวัดอุตรดิตถ์
ศาสนา: พุทธ
พรรคการเมือง: ราษฎร (2531-2538)  ประชากรไทย (2538-2540)
คู่สมรส: นฤมล ศิริวัฒน์
ชื่อเล่น: แนต

ชัยภักดิ์ ศิริวัฒน์ หรือ บิ๊กแนต อดีตหัวหน้าพรรคราษฎร และอดีตรัฐมนตรีประจำสำนักนายกรัฐมนตรี รัฐมนตรีช่วยว่าการกระทรวงคมนาคม และกระทรวงมหาดไทย อดีตสมาชิกสภาผู้แทนราษฎรจังหวัดอุตรดิตถ์ 5 สมัย ปัจจุบันดำรงตำแหน่งรองประธานคณะกรรมการโอลิมปิกแห่งประเทศไทย และนายกสมาคมฮอกกี้แห่งประเทศไทย
ประวัติ

ชัยภักดิ์ ศิริวัฒน์ (โรมัน: Chaiyapak Siriwat) เกิดเมื่อวันที่ 24 มิถุนายน พ.ศ. 2499 ที่ตำบลท่าอิฐ อำเภอเมือง จังหวัดอุตรดิตถ์ เป็นบุตรคนที่ 1 ในจำนวน 4 คน ของพลเรือตรีชอบ กับนางสุพัตรา (วิจิตรานนท์) ศิริวัฒน์ และเป็นพี่ชายของนายวารุจ ศิริวัฒน์ จบการศึกษาระดับปริญญาตรี สาขาวิชาการตำรวจ จากมหาวิทยาลัยเซนต์เกรกอรี (AS. BS. Police Science – St. Gregory's University) ประเทศสหรัฐอเมริกา และ ปริญญาโท จากคณะรัฐศาสตร์ มหาวิทยาลัยรามคำแหง  ด้านชีวิตรอบครัวสมรสกับนางนฤมล ศิริวัฒน์ สมาชิกวุฒิสภา จังหวัดอุตรดิตถ์
การทำงาน

ชัยภักดิ์ ศิริวัฒน์ เริ่มทำงานเป็นเจ้าของธุรกิจหนังสือพิมพ์ซันเดย์นิวส์ และต่อมาจึงได้เข้ามาทำงานการเมือง เป็นสมาชิกสภาผู้แทนราษฎร จังหวัดอุตรดิตถ์ สังกัดพรรคราษฎร โดยดำรงตำแหน่งหัวหน้าพรรค ต่อมาได้ลาออกจากพรรคราษฎร และย้ายมาสังกัดพรรคประชากรไทย ในปี พ.ศ. 2538 เกิดกรณีกลุ่มงูเห่าขึ้นในพรรคประชากรไทย ซึ่งนายชัยภักดิ์ ได้ให้การสนับสนุนนายชวน หลีกภัย เป็นนายกรัฐมนตรี แต่ต่อมาภายหลังการโปรดเกล้าฯ แต่งตั้งนายกรัฐมนตรีแล้ว นายชัยภักดิ์ จึงได้ลาออกจากการเป็น ส.ส.
ในการทำงานการเมืองเคยได้รับตำแหน่งรัฐมนตรีประจำสำนักนายกรัฐมนตรี ในรัฐบาลของพลเอกสุจินดา คราประยูร เป็นรัฐมนตรีช่วยว่าการกระทรวงคมนาคม ในรัฐบาลนายบรรหาร ศิลปอาชา และรัฐมนตรีช่วยว่าการกระทรวงมหาดไทย ในรัฐบาลพลเอกชวลิต ยงใจยุทธ
การกีฬา

ชัยภักดิ์ ศิริวัฒน์ เป็นนายกสมาคมฮอกกี้แห่งประเทศไทย และยังได้รับการเลือกตั้งจากสมาชิกสหพันธ์ฮอกกี้เอเชีย ให้ดำรงตำแหน่งรองประธานสหพันธ์ เมื่อต้นปี พ.ศ. 2554 และยังได้รับรางวัลนายกสมาคมฮอกกี้ยอดเยี่ยม ในการประกาศรางวัล AHF อะวอร์ด ที่กัวลาลัมเปอร์ ประเทศมาเลเซียอีกด้วย
ในปี พ.ศ. 2560 ได้รับแต่งตั้งเป็นรองประธานคณะกรรมการโอลิมปิกแห่งประเทศไทย
เครื่องราชอิสริยาภรณ์

พ.ศ. 2539 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2538 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2532 –  เหรียญลูกเสือสดุดี ชั้นที่ 1
ณรงค์ วงศ์วรรณ

ระวังสับสนกับ ณรงค์ วงษ์สวรรค์
| ณรงค์ วงศ์วรรณม> ป.ช., ม.ว.ม. |
| --- | --- |


รองนายกรัฐมนตรี
ดำรงตำแหน่ง 7 เมษายน พ.ศ. 2535 – 9 มิถุนายน พ.ศ. 2535
นายกรัฐมนตรี: สุจินดา คราประยูร
ก่อนหน้า: เสนาะ อูนากูล เภา สารสิน มีชัย ฤชุพันธุ์
ถัดไป: เภา สารสิน เกษม สุวรรณกุล หม่อมราชวงศ์เกษมสโมสร เกษมศรี
รัฐมนตรีว่าการกระทรวงเกษตรและสหกรณ์
ดำรงตำแหน่ง 7 พฤษภาคม พ.ศ. 2526 – 5 สิงหาคม พ.ศ. 2529
นายกรัฐมนตรี: เปรม ติณสูลานนท์
ก่อนหน้า: ชวน หลีกภัย
ถัดไป: หาญ ลีลานนท์
ดำรงตำแหน่ง 14 ธันวาคม พ.ศ. 2533 – 23 กุมภาพันธ์ พ.ศ. 2534
นายกรัฐมนตรี: ชาติชาย ชุณหะวัณ
ก่อนหน้า: ชวน หลีกภัย
ถัดไป: อาณัติ อาภาภิรม
รัฐมนตรีช่วยว่าการกระทรวงมหาดไทย
ดำรงตำแหน่ง 11 กุมภาพันธ์ พ.ศ. 2523 – 3 มีนาคม พ.ศ. 2523ดำรงตำแหน่งร่วมกับ เชาว์วัศ สุดลาภา
นายกรัฐมนตรี: เกรียงศักดิ์ ชมะนันท์
ก่อนหน้า: ดำริ น้อยมณี ประเทือง กีรติบุตร ชุมพล โลหะชาละ
ถัดไป: เกษม ศิริสัมพันธ์ บัญญัติ บรรทัดฐาน
รัฐมนตรีช่วยว่าการกระทรวงเกษตรและสหกรณ์
ดำรงตำแหน่ง 11 มีนาคม พ.ศ. 2524 – 19 มีนาคม พ.ศ. 2526ดำรงตำแหน่งร่วมกับ  กฤช สังขทรัพย์ วีระ มุสิกพงศ์ บุญเอื้อ ประเสริฐสุวรรณ ปรีดา พัฒนถาบุตร
นายกรัฐมนตรี: เปรม ติณสูลานนท์
หัวหน้าพรรคสามัคคีธรรม
ดำรงตำแหน่ง 3 มกราคม พ.ศ. 2535 – 3 กรกฏาคม พ.ศ. 2535
ก่อนหน้า: สถาปนาตําแหน่ง
ถัดไป: อนุวรรตน์ วัฒนพงศ์ศิริ (หัวหน้าพรรคเทิดไท)
หัวหน้าพรรคเอกภาพ
ดำรงตำแหน่ง 5 มิถุนายน พ.ศ. 2529 – 1 มิถุนายน พ.ศ. 2534
ก่อนหน้า: ทวี ไกรคุปต์(หัวหน้าพรรคประชาไทย)
ถัดไป: บุญชู โรจนเสถียร
 
ข้อมูลส่วนบุคคล
เกิด: 25 ธันวาคม พ.ศ. 2468 อำเภอสูงเม่น จังหวัดแพร่ ประเทศสยาม
เสียชีวิต: 10 กันยายน พ.ศ. 2563 (94 ปี) อำเภอเมืองเชียงใหม่ จังหวัดเชียงใหม่
พรรคการเมือง: รวมไทย (2522–2526, 2529–2532) ชาติไทย (2526–2529, 2535–2538)  เอกภาพ (2532–2534) สามัคคีธรรม (2535)
คู่สมรส: นงลักษณ์ วงศ์วรรณ, อุไร วงศ์วรรณ

ณรงค์ วงศ์วรรณ  (25 ธันวาคม พ.ศ. 2468 – 10 กันยายน พ.ศ. 2563) เป็นนักการเมืองไทยและนักอุตสาหกรรมยาสูบ เขาเป็นสมาชิกสภาผู้แทนราษฎรจังหวัดแพร่ มาอย่างยาวนาน หัวหน้า พรรคเอกภาพ และ พรรคสามัคคีธรรม เขาเป็นที่รู้จักในนาม "เจ้าพ่อ" เมืองแพร่ หรือแม้แต่ "เจ้าพ่อแห่งภาคเหนือ"
ประวัติ

ณรงค์ วงศ์วรรณ หรือที่นิยมเรียกว่า ''พ่อเลี้ยงณรงค์'' เป็นบุตรชายคนโตของนายแสน หรือพ่อเจ้าแสน วงศ์วรรณ (เปลี่ยนนามสกุลจาก:ผาทอง) (สืบเชื้อสายมาจากแสนเสมอใจ กับแม่เจ้าพิมพาพระญาติเจ้าหลวงเทพวงศ์เจ้าผู้ครองนครแพร่องค์ที่ 2 แห่งราชวงศ์แสนซ้าย ) ผู้ก่อตั้งบริษัทเทพวงศ์ และนางอุ๊ วงศ์วรรณ มีน้องต่างมารดาอีก 2 คน ได้แก่นายสังวาลย์ หรือพ่อเลี้ยงสังวาลย์ วงศ์วรรณ อดีตสมาชิกสภาผู้แทนราษฎรจังหวัดลำพูน และนางถนอมศรี วงศ์วรรณ พ่อเลี้ยงณรงค์ สมรสครั้งแรกกับนางนงลักษณ์ วงศ์วรรณ มีบุตร-ธิดา 3 คน คือ
เนาวรัตน์ วงศ์วรรณ
นิลุบล วงศ์วรรณ
นริศ วงศ์วรรณ อดีตสมาชิกสภาผู้แทนจังหวัด อ.ปง จ.พะเยา หรือ พ่อเลี้ยงเบิ้ม
และสมรสครั้งที่ 2 กับนางอุไร หรือแม่เลี้ยงอุไร วงศ์วรรณ มีบุตร-ธิดา 5 คน คือ
อนุสรณ์  วงศ์วรรณ อดีตนายกองค์การบริหารส่วนจังหวัดลำพูน อดีตสมาชิกสภาผู้แทนราษฎร จังหวัดลำพูน อดีตรัฐมนตรีหลายกระทรวง
อนุวัธ วงศ์วรรณ นายกองค์การบริหารส่วนจังหวัดแพร่ 4 สมัย
อัศวิน วงศ์วรรณ
อัศนีพร ลิมตระการ (วงศ์วรรณ)
ณัฐนันท์ วงศ์วรรณ
การศึกษา

นายณรงค์ วงศ์วรรณ จบการศึกษาด้านเศรษฐศาสตร์-เกษตร จาก Kentucky University ประเทศสหรัฐอเมริกา และได้รับพระราชทานปริญญาวิทยาศาสตร์ดุษฎีบัณฑิตกิตติมศักดิ์ สาขาวิชาเศรษฐศาสตร์เกษตร จากมหาวิทยาลัยเชียงใหม่ ในปีการศึกษา 2522-2523
ประสบการณ์การเมือง

ณรงค์ วงศ์วรรณ เคยได้รับตำแหน่งรัฐมนตรีช่วยว่าการกระทรวงมหาดไทย (รัฐบาลเกรียงศักดิ์) เมื่อปี พ.ศ. 2523 เป็นรัฐมนตรีช่วยว่าการกระทรวงเกษตรและสหกรณ์ (รัฐบาลเปรม) ในปี พ.ศ. 2524
ณรงค์ วงศ์วรรณ เป็นรัฐมนตรีว่าการกระทรวงเกษตรและสหกรณ์ 2 สมัย (รัฐบาลเปรม, รัฐบาลชาติชาย) ในปี พ.ศ. 2526 และ พ.ศ. 2533
ประสบการณ์การเมือง > การเลือกตั้งทั่วไปในวันที่ 22 มีนาคม พ.ศ. 2535

การเลือกตั้งทั่วไปในวันที่ 22 มีนาคม พ.ศ. 2535 ภายใต้รัฐธรรมนูญ ฉบับ พ.ศ. 2534 หลังการเลือกตั้ง ปรากฏว่าพรรคสามัคคีธรรม ซึ่งมีนายณรงค์ วงศ์วรรณ เป็นหัวหน้าพรรค และนาวาอากาศตรีฐิติ นาครทรรพ เป็นเลขาธิการพรรค ได้ ส.ส.มากที่สุด คือ 79 ที่นั่ง ส่วนพรรคชาติไทยได้เป็นอันดับที่ 2 คือ 74 ที่นั่ง
พรรคการเมือง 5 พรรค คือ พรรคสามัคคีธรรม พรรคชาติไทย พรรคกิจสังคม พรรคประชากรไทยและพรรคราษฎร จำนวน 195 เสียง ได้รวมตัวกันเสนอชื่อนายณรงค์ วงศ์วรรณ หัวหน้าพรรคสามัคคีธรรม ขึ้นเป็นนายกรัฐมนตรี แต่ปรากฏข่าวว่าสหรัฐอเมริกาเคยปฏิเสธที่จะออกวีซ่า ให้กับนายณรงค์ เนื่องจากสงสัยมีการพัวพันกับขบวนการค้ายาเสพติด ซึ่งกรณีดังกล่าว นายณรงค์ วงศ์วรรณ ได้ปฏิเสธอย่างสิ้นเชิง และว่าข่าวนี้เป็นการจงใจสร้างเรื่องขึ้นเพื่อกีดกันไม่ให้ตนขึ้นเป็นนายกรัฐมนตรี พรรคการเมืองทั้ง 5 พรรค จึงสนับสนุนให้พลเอกสุจินดา คราประยูร ขึ้นเป็นนายกรัฐมนตรี จนเป็นสาเหตุทำให้ประชาชนเรียกร้องนายกฯ ที่มาจากการเลือกตั้ง และเป็นชนวนเหตุพฤษภาทมิฬ ในเวลาต่อมา
ณรงค์ วงศ์วรรณ ได้รับการแต่งตั้งเป็นรองนายกรัฐมนตรี ในรัฐบาลของพลเอกสุจินดา คราประยูร และเป็นที่ปรึกษานายกรัฐมนตรี ในรัฐบาล บรรหาร ศิลปอาชา ในปี พ.ศ. 2538
หลังจากนั้นเป็นต้นมาก็ไม่ปรากฏบทบาทในทางการเมืองอีกแต่อย่างใด จนกระทั่งเสียชีวิตในปี พ.ศ. 2563
ประสบการณ์การเมือง > พรรคการเมือง

ณรงค์ วงศ์วรรณ มีบทบาทในการเป็นผู้นำพรรคการเมืองของประเทศไทยที่สำคัญ คือ เป็นหัวหน้าพรรครวมไทย ในปี พ.ศ. 2529 นำทีมลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 ได้ 19 ที่นั่ง และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 ได้ 34 ที่นั่ง ซึ่งต่อมาในปี พ.ศ. 2532 พรรครวมไทย ได้ยุบรวมเข้ากับพรรคการเมือง 3 พรรค คือ พรรคกิจประชาคม พรรคก้าวหน้า และ พรรคประชาชน เปลี่ยนชื่อเป็นพรรคเอกภาพ โดยนายณรงค์ ทำหน้าที่หัวหน้าพรรค จนกระทั่งในปี พ.ศ. 2534 เขาและสมาชิกจำนวนหนึ่งจึงได้ลาออกไปตั้งพรรคการเมืองใหม่ขึ้น คือ พรรคสามัคคีธรรม
เครื่องราชอิสริยาภรณ์

พ.ศ. 2527 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2526 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
กูเกิล ไดรฟ์

| --- | --- |

ประเภท: บริการพื้นที่เก็บไฟล์
เจ้าของ: กูเกิล
ยูอาร์แอล: drive.google.com
ลงทะเบียน: จำเป็น
ผู้ใช้: 1 พันล้าน (กรกฎาคม ค.ศ. 2018)
เปิดตัว: 24 เมษายน 2012; 12 ปีก่อน (2012-04-24)
กูเกิล ไดรฟ์ (อังกฤษ: Google Drive) เป็นบริการออนไลน์ประเภทเทคโนโลยีคลาวด์ ที่ให้ผู้ใช้สามารถจัดเก็บข้อมูล ไฟล์เอกสาร ไฟล์รูปภาพ หรือไฟล์ประเภทต่าง ๆ ลงไปได้โดยไม่เสียค่าใช้จ่าย (จะต้องสมัครจีเมลก่อน) ผู้ใช้จะสามารถเปิดดูไฟล์ต่าง ๆ นั้นที่ใดก็ได้บนอุปกรณ์ต่าง ๆ และยังสามารถเชิญผู้ใช้อื่น ๆ เข้ามาดูไฟล์ของคุณได้ทางจีเมล โดยมีเนื้อที่ให้จัดเก็บถึง 15 จิกะไบต์ ซึ่งถือว่ามีเนื้อที่มากพอสมควรสำหรับผู้ใช้ทั่วไป แต่ถ้าหากต้องการเนื้อที่เพิ่มเติมมากกว่านั้น สามารถทำได้โดยการเสียค่าบริการรายเดือนหรือรายปี
แพลตฟอร์ม

มีการเปิดตัวกูเกิล ไดรฟ์ครั้งแรกในวันที่ 24 เมษายน ค.ศ. 2012 สำหรับวินโดวส์, แมคโอเอส, แอนดรอยด์ กับ หน้าเว็บไซต์ หลังจากนั้นจึงเปิดตัวในไอโอเอสช่วงเดือนมิถุนายน ค.ศ. 2012
ความจุ > บัญชีผู้ใช้

กูเกิลให้ความจุฟรี 15 จิกะไบต์ (1 จิกะไบต์ = 1 พันล้านไบต์) แก่ผู้ใช้ทุกคนผ่านกูเกิล วัน โดยไฟล์ในกูเกิล เอกสาร, กูเกิล ชีต และกูกิล สไลด์จะไม่ส่งผลต่อความจุเดิม ความจุในคลาวด์ยังแบ่งปันในจีเมลกับกูเกิล รูปภาพด้วย
ผู้ใช้สามารถซื้อความจุเพิ่มเติมผ่านการชำระเงินรายเดือนหรือรายปี โดยจำกัดทางเลือกความจุไว้ที่ 100 จิกะไบต์, 200 จิกะไบต์ หรือ 2 เทระไบต์ นอกจากนี้ สำหรับผู้ใช้ที่ชำระเงินรายปีมักมีข้อเสนอเสนอส่วนลดด้วย ในเดือนพฤษภาคม ค.ศ. 2018 กูเกิลประกาศย้ายแผนความจุ (รวมแผนความจุฟรี 15 จิกะไบต์) เข้าไปยังกูเกิล วัน
ข้อมูลเมื่อ 2021 แผนความจุของกูเกิล มีดังนี้:
| ความจุ | ราคา (ดอลลาร์สหรัฐ) |
| --- | --- |
15 GB: ฟรี
100 GB: $1.99/เดือน ($20.99/ปี)
200 GB: $2.99/เดือน ($29.99/ปี)
2 TB: $9.99/เดือน ($99.99/ปี)
5 TB: $24.99/เดือน ($249.99/ปี)
10 TB: $99.99/เดือน
20 TB: $199.99/เดือน
30 TB: $299.99/เดือน
แหล่งข้อมูลอื่น

เว็บไซต์ทางการ
Official blog
| ด ค กกูเกิล และผลิตภัณฑ์จากบริษัท |
| --- | --- |
บุคลากรหลัก: เอริก ชมิดต์ (ผู้อำนวยการ) เซอร์เกย์ บริน (ผู้ร่วมก่อตั้ง ประธานฝ่ายเทคโนโลยี) แลร์รี เพจ (ผู้ร่วมก่อตั้ง ประธานฝ่ายผลิตภัณฑ์)
โฆษณา: แอดแมนิเจอร์ • แอดสเคป • แอดเซนส์ • แอดเวอร์ไทซิงโพรเฟสชันนัลส์ • แอดเวิดส์ • แอนะลิติกส์ • เช็กเอาต์ • ดับเบิลคลิก
การสื่อสาร: อะเลิตส์ • แคเลนเดอร์ • จีเมล • กรุ๊ปส์ • เควสชันส์แอนด์แอนเซอร์ส • ทรานสเลต • วอยซ์ • กูรู • ไดรฟ์
ซอฟต์แวร์: โครม • โครมโอเอส • เดสก์ทอป • เอิร์ธ • แกเจตส์ • จีเมลโมบายล์ •  คีป • สเก็ตช์อัป • ทูลบาร์
แพลตฟอร์ม: แอกเคาต์ • แอนดรอยด์ • แอปเอนจิน • แอปส์ • บิ๊กเทเบิล • กาจา • โคออป • ไฟล์ซิสเท็ม • เนทีฟไคลเอนต์ • โอเพนโซเชียล • เวฟเฟเดอเรชันโพรโทคอล
เครื่องมือพัฒนา: เอแจ็กซ์เอพีไอส์ • โค้ด • แกเจตส์เอพีไอ • จีเดตา • กูเกิลบอต • กุยซ์ • เว็บเซิร์ฟเวอร์ • เคเอ็มแอล • แมปรีดิวซ์ • พินอิน • สเก็ตช์อัปรูบี • ไซต์แมปส์ • ซัมเมอร์ออฟโค้ด • เทคทอล์ก • เว็บทูลคิต • เว็บไซต์ออปทิไมเซอร์
เผยแพร่สารสนเทศ: บล็อกเกอร์ • บุ๊กมาร์กส • ด็อกส์ • ฟีดเบิร์นเนอร์ • แมปเมกเกอร์ • พาโนรามีโอ • ไซตส์ (จอตสปอต) • ยูทูบ
สืบค้น (เพจแรงก์): เสิร์ชแอปพลิแอนซ์ • ออดิโออินเด็กซิง • บุ๊กเสิร์ช • โค้ดเสิร์ช • เดสก์ทอป • แฟสต์ฟลิป • ไฟแนนซ์ • กูก-411 • อิมเมจเสิร์ช • แผนที่ (สตรีตวิว) • นิวส์ • แพเทนตส์ • พรอดักต์เสิร์ช • สคอเลอร์ • ยูสเน็ต • วิดีโอ • วิดีโอ • เว็บเสิร์ช • วิเคราะห์: อินไซตส์ฟอร์เสิร์ช • เทรนดส์ • เว็บมาสเตอร์ไกด์ไลนส์
ยุติการให้บริการ: แอนเซอรส์ • เบราว์เซอร์ซิงก์ • คลิกทูคอล • ดอดจ์บอล • กูเกิล ก็อกเกิล • ไลฟ์ลี • แมชอัปเอดิเตอร์ • โน้ตบุ๊ก • เพจครีเอเตอร์ • วิดีโอมาร์เก็ตเพลซ • เว็บแอกเซเลอเรเตอร์ • ออร์กัต • เวฟ • โนล • ไอกูเกิล • ไจกุ • เออร์ชิน • ละติจูด • ปีกาซา • ปีกาซาเว็บอัลบัมส์ • เกียส์ • ทอล์ก • รีดเดอร์ • พาวเวอร์มิเตอร์ • เบส • โค้ดเสิร์ช • เฟรนด์คอนเนกต์ • เฮลท์ • อิมเมจเลเบิลเลอร์ • แลปส์ • แพ็ก • เสิร์ชวิกิ • อัปเดตเตอร์ • สตาเดีย
อื่น ๆ: แอลฟาเบต • กูเกิลบอมบ์ • การตรวจพิจารณา • คำวิจารณ์ • กูเกิลไชน่า • กูเกิลดอตอ็อก • กูเกิลเพลกซ์ • ข่าวลวง • ไอ/โอ • เครื่องหมายการค้า • ลูนาร์เอกซ์ไพรซ์ • เวนเชอรส์ • วายฟาย • ไซต์ไกสต์ • กูเกิล ดูเดิล • เอ็กซ์ • กูเกิล ดีปไมด์ • แคลิโก
คำขวัญ: โดนต์บีอีวัล เว็บไซต์: Google.com
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี
ร็อด

ผีเสื้อกลางคืนเล่นไฟ เมื่อถ่ายภาพออกมาทำให้เชื่อว่าเป็นร็อด
ร็อด หรือ ร็อดส์ (อังกฤษ: rod, rods) หรือ สกายฟิช (อังกฤษ: skyfish) สิ่งมีชีวิตลึกลับที่ยังไม่มีการยืนยันว่ามีจริงหรือไม่ คืออะไร แต่เชื่อว่ามักจะปรากฏตัวตามสถานที่ต่าง ๆ และสามารถจับภาพได้ด้วยกล้องที่มีความเร็วสูง และเชื่อว่าหลังที่มันปรากฏตัวแล้ว สถานที่นั้น ๆ จะพบกับเหตุวิบัติต่าง ๆ เสมือนหนึ่งว่า ร็อด ได้มาเตือนให้ทราบล่วงหน้าก่อน
ลักษณะ

ร็อดมักถูกบรรยายว่ามีลำตัวทรงกระบอก มีความยาว 1–6 ฟุต บินด้วยความเร็วประมาณ 135–200 ไมล์ต่อชั่วโมง และอาจมีปีกหลายชุดหรือมีเยื่อปีกบาง ๆ ตลอดลำตัว บินเป็นเส้นตรงหรือทแยงมุมเหมือนขีปนาวุธด้วยความเร็วสูงจนไม่สามารถมองเห็นได้ด้วยตาเปล่า
การอธิบาย

ปัจจุบัน เรื่องของร็อดได้กลายเป็นทฤษฎีสมคบคิดไปอย่างหนึ่ง มีผู้ที่เชื่อไปต่าง ๆ นานา บ้างก็เชื่อว่า ร็อดอาจจะเกี่ยวข้องกับจานบินหรือมนุษย์ต่างดาว หรือเป็นปฏิบัติการทางทหารที่รัฐบาลไม่อยากให้ประชาชนรับรู้ หรือแม้แต่เป็นสิ่งมีชีวิตที่มาจากอีกมิติหนึ่ง เช่น มิติที่สี่ เป็นต้น ซึ่งผู้เชี่ยวชาญเรื่องชีวกลศาสตร์ของแมลงและบรรพชีวินวิทยาแห่งมหาวิทยาลัยเอ็กซิเตอร์ เห็นว่าร็อดมีรูปร่างคล้ายกับแมลงในยุคก่อนประวัติศาสตร์อายุราว 360 ล้านปี ซึ่งเป็นบรรพบุรุษของแมลงในยุคปัจจุบัน และเป็นแมลงบินได้ยุคแรก คือ พเทอเทอโรเกส ซึ่งจะบินร่อนไปโดยใช้ปีกเล็กเพื่อปรับการตกให้สมดุล แต่พเทอเทอโรเกสก็ไม่น่าจะอยู่รอดมาได้จนถึงปัจจุบัน และเป็นสัตว์ที่อยู่ในช่วงเปลี่ยนถ่ายรูปร่าง ซึ่งทำให้ไม่สามารถบินได้ดีนัก อีกทั้งแมลงทั้งหมดในยุคปัจจุบันก็ไม่มีชนิดใดที่มีปีกสามชุด ซึ่งจากภาพรวมถึงวิดีโอของร็อดทั้งหมดที่เขาได้เห็น พบว่าไม่มีภาพใดตรงกับแมลงเลย  อีกทั้งเขาเห็นว่าสิ่งที่เชื่อว่าเป็นร็อดนั้นไม่กระพือปีกเลยด้วยซ้ำ
วิศวกรด้านกล้องถ่ายรูปของพานาโซนิค เชื่อว่าภาพถ่ายหรือวิดีโอที่ติดร็อดนั้นอาจจะมาจากการเคลื่อนที่หรือกระพือปีกของสิ่งต่าง ๆ เช่น นกหรือแมลง ที่ถูกบิดเบือนของกล้องเอง ที่ไม่สามารถมองเห็นได้ด้วยตาเปล่าของมนุษย์  เช่น กล้องซีซีดีที่มีความเร็วมากกว่า 60 ช็อตต่อวินาที ซึ่งเวลานกหรือแมลงกระพือปีกก็จะถูกบันทึกไว้ด้วยความเร็วสูงของกล้อง จนทำให้เกิดภาพต่อเนื่องขึ้นและกลายเป็นรูปร่างของสิ่งที่คล้ายร็อดไป
ในวัฒนธรรมประชานิยม

ในมังงะและอนิเมะ โจโจ้ ล่าข้ามศตวรรษ ภาคสโตนโอเชียน มีตัวละครชื่อริคิเอลซึ่งมีความสามารถสแตนด์ชื่อ "สกายไฮ" ที่สามารถควบคุม "ร็อด" ได้ ในเรื่องระบุว่าร็อดเป็นสัตว์ที่มีอยู่จริงและริคิเอลใช้โจมตีศัตรูโดยการดูดความร้อนจากร่างกาย
ในเกมมือถือของเคะโมะโนะเฟรนด์สในปี พ.ศ. 2558 ปรากฏตัวละครที่เป็นเฟรนด์ชื่อสกายฟิช
ขบวนการเทพสวรรค์ โกเซย์เจอร์ ซีรีส์ซูเปอร์เซ็นไตในปี พ.ศ. 2553 ปรากฏกลุ่มตัวละครปฏิปักษ์คือกลุ่มสัตว์ประหลาดลึกลับที่เรียกว่ายูมะจู สมาชิกตนหนึ่งในกลุ่มคือสกายฟิช โนะ ไซโง  ผู้มีธีมรองเป็นตั๊กแตนกิ่งไม้
ในวิดีโอเกม Castlevania: Aria of Sorrow มีศัครูที่เรียกว่าสกายฟิชที่อิงมาจาก "ร็อด"
ดูเพิ่ม

มอธแมน
แหล่งข้อมูลอื่น

เว็บไซต์รอสเวลล์ร็อด เก็บถาวร 2021-05-25 ที่ เวย์แบ็กแมชชีน
รุ่งธรรม พุ่มสีนิล

| รุ่งธรรม พุ่มสีนิล |
| --- | --- |
เกิด: 29 ตุลาคม พ.ศ. 2513 (54 ปี)
การศึกษา: ปริญญาตรี สาขาการละคร คณะศิลปศาสตร์ มหาวิทยาลัยธรรมศาสตร์
อาชีพ: กรรมการผู้จัดการ
องค์การ: บริษัท มีมิติ จำกัด
คู่สมรส: สนันนาถ เกตุตรีกร
รุ่งธรรม พุ่มสีนิล (เกิด 29 ตุลาคม พ.ศ. 2513) เป็นนักคิดนักสร้างสรรค์รายการโทรทัศน์ ในรูปแบบเกมโชว์ ควิซโชว์ และเรียลลิตี้ อันดับต้น ๆ ของประเทศไทย หนึ่งในผู้ร่วมก่อตั้งและดำรงตำแหน่งกรรมการผู้จัดการ (Managing Director) ของ บริษัท มีมิติ จำกัด ซึ่งปัจจุบันเป็นบริษัทร่วมทุนกับ บริษัท เดอะ วัน เอ็นเตอร์ไพรส์ จำกัด (มหาชน) เนื่องจากก่อนหน้านี้เป็นผู้อำนวยการสายงานโปรแกรมและผลิตรายการของสถานีโทรทัศน์ช่องวัน 31 โดยได้รางวัลจากรายการต่าง ๆ มากมายทั้งในและต่างประเทศ โดยเฉพาะรายการแฟนพันธุ์แท้ ของ บริษัท เวิร์คพอยท์ เอ็นเทอร์เทนเมนท์ จำกัด (มหาชน) ซึ่งรุ่งธรรมเคยดำรงตำแหน่งผู้อำนวยการฝ่ายผลิตในบริษัทดังกล่าว
ประวัติ

รุ่งธรรม พุ่มสีนิล หรือ รุ่ง เกิดเมื่อวันที่ 29 ตุลาคม พ.ศ. 2513 จบการศึกษาปริญญาตรีจากสาขาการละคร คณะศิลปศาสตร์ มหาวิทยาลัยธรรมศาสตร์
รุ่งธรรมสมรสกับสนันนาถ เกตุตรีกร ปัจจุบันมีบุตรสองคน
ประวัติ > เข้าทำงานกับเวิร์คพอยท์

หลังจากเรียนจบ รุ่งธรรมเข้าทำงานที่ บริษัท เวิร์คพอยท์ เอ็นเทอร์เทนเมนท์ จำกัด (มหาชน) เมื่อปี พ.ศ. 2538 ในตำแหน่ง ผู้กำกับเวที, ผู้ช่วยควบคุมการผลิต และผู้ควบคุมการผลิตตามลำดับ และเริ่มต้นทำรายการแฟนพันธุ์แท้ เมื่อ พ.ศ. 2543 ซึ่งถือเป็นรายการแรกที่รุ่งธรรมให้กำเนิดและกลายเป็นรายการที่ประสบความสำเร็จมากที่สุดในระดับตำนานรายการหนึ่งของเขา ต่อจากนั้นก็เป็นรายการที่สร้างความฮือฮาทั้งในด้านรายได้และเรตติ้ง นั่นก็คือรายการ เกมทศกัณฐ์ ที่สร้างประวัติศาสตร์ว่าเป็นเกมโชว์ที่เรตติ้งสูงที่สุด เรียกได้ว่าสูสีกับละครหลังข่าวเลยทีเดียว
รุ่งธรรมดำรงตำแหน่ง รองผู้อำนวยการฝ่ายผลิต (Vice President Production) จนถึงปี พ.ศ. 2552 โดยเป็นผู้กำหนดทิศทางและควบคุมการผลิตรายการโทรทัศน์ที่เป็นรูปแบบ เกมโชว์ ควิซโชว์และเรียลลิตี้โชว์ ของเวิร์คพอยท์ โดยเป็นผู้รับผิดชอบสร้างสรรค์และให้กำเนิดรายการที่มีชื่อเสียงหลายรายการ จึงถือได้ว่าเขาคือผู้ที่อยู่เบื้องหลังคำว่า "เจ้าพ่อเกมโชว์" ของเวิร์คพอยท์ในช่วง 10 ปีที่ผ่านมานั่นเอง
นอกจากนี้รุ่งธรรมยังเป็นผู้คิด รหัสลับอัจฉริยะ ซึ่งเป็นเกมในรายการอัจฉริยะข้ามคืน อีกด้วย โดยเคยให้สัมภาษณ์เอาไว้ว่าได้แนวคิดของเกมนี้มาจากความเชื่อของคนไทยในเรื่องการตีเลขสลากกินแบ่งรัฐบาลจากความฝัน และยังเป็นผู้ริเริ่มแนวคิดและตั้งชื่อรายการ SME ตีแตก อีกด้วย
ประวัติ > ก่อตั้งเซ้นส์ เอนเตอร์เทนเมนท์

ปี พ.ศ. 2553 รุ่งธรรมก่อตั้งบริษัท เซ้นส์ เอนเตอร์เทนเมนท์ จำกัด (ปัจจุบันคือ เซ้นส์ มอร์ คอร์ปอเรชั่น) ร่วมกับ วราวุธ เจนธนากุล โดย ศึกน้ำผึ้งพระจันทร์ คือรายการแรกที่เซ้นส์ผลิต ซึ่งมีเรียลลิตี้ที่ได้รับความสนใจอย่างมาก คือ ช่วง will you marry me หรือ แต่งงานกันเถอะ ต่อมาบริษัทได้ผลิตรายการเพิ่มอีก 2 รายการ คือ 5 มหานิยม และ เกมเนรมิต ซึ่งทั้งหมดออกอากาศทางสถานีวิทยุโทรทัศน์กองทัพบกช่อง 5 และหลังจากนั้นได้ขยายการผลิตรายการต่าง ๆ เป็นจำนวนกว่า 20 รายการ
ประวัติ > ก่อตั้งมีมิติและเข้าร่วมบริหารช่องวัน

วันที่ 29 มิถุนายน พ.ศ. 2554 รุ่งธรรมได้แยกออกมาร่วมทุนกับบริษัท จีเอ็มเอ็มทีวี จำกัด ก่อตั้ง บริษัท มีมิติ จำกัด ขึ้น มีจุดประสงค์ที่จะสร้างปรากฏการณ์ใหม่ ๆ ให้กับวงการโทรทัศน์ไทย โดยเฉพาะการผลิตรายการประเภทเกมโชว์ ควิซโชว์ และเรียลลิตี้ จากนั้นตั้งแต่ปี พ.ศ. 2557 ดำรงตำแหน่งผู้อำนวยการสายงานโปรแกรมและผลิตรายการ (Programming & Production Management Director) ของช่องวัน 31 หลังจากนั้นตั้งแต่เดือนมิถุนายน พ.ศ. 2558 จีเอ็มเอ็มทีวีจึงได้โอนหุ้นในมีมิติให้บริษัท เดอะ วัน เอ็นเตอร์ไพรส์ จำกัด บริษัทแม่ของช่องวัน 31 ถือหุ้นแทน ต่อมาในเดือนธันวาคม พ.ศ. 2559 รุ่งธรรมได้ลาออกจากตำแหน่งเดิมในช่องวัน 31 พร้อมทั้งรับโอนหุ้นมีมิติจากเดอะ วัน เอ็นเตอร์ไพรส์ มาเพิ่ม และเปลี่ยนสถานะเป็นบริษัทร่วม เนื่องจากการปรับโครงสร้างธุรกิจของเดอะ วัน เอ็นเตอร์ไพรส์ ที่ต้องการให้ช่องวัน 31 มุ่งเน้นการผลิตละครเป็นหลัก
ผลงาน (ไม่รวมผลงานในนามมีมิติ)

| --- | --- |
 พ.ศ. 2543 แฟนพันธุ์แท้ พ.ศ. 2546 เกมทศกัณฐ์ พ.ศ. 2547 เกมทศกัณฐ์เด็ก พ.ศ. 2548 กล่องดำ พ.ศ. 2549 อัจฉริยะข้ามคืน พ.ศ. 2551 ยกสยาม  หลานปู่กู้อีจู้  ยอดมนุษย์น้อย:  ตู้ซ่อนเงิน  อัจฉริยะยกบ้าน  สู้เพื่อแม่ สะพายเป้ พ.ศ. 2552 เก่งยกห้อง  ล้วงลับตับแตก  คนเก่งภาษาไทย พ.ศ. 2553 SME ตีแตก (สร้างสรรค์รายการในเบื้องต้น)  ศึกน้ำผึ้งพระจันทร์ พ.ศ. 2554 5 มหานิยม  เกมเนรมิต  วิทยสัประยุทธ์ (สร้างสรรค์รายการในเบื้องต้น)
แหล่งข้อมูลอื่น

เกมใหม่นักการเมือง[ลิงก์เสีย]
กล่องดำ โกอินเตอร์ บริษัททีวียักษ์ใหญ่เวียดนามซื้อลิขสิทธิ์
เก่งยกห้อง...สามัคคีคือพลัง เก็บถาวร 2021-08-01 ที่ เวย์แบ็กแมชชีน
ยาโนะคุง โนะ ฟุตสึ โนะ ฮิบิ

ซีรีส์มังงะญี่ปุ่นที่เขียนบทและวาดภาพประกอบโดยยูอิ ทามูระ
| --- | --- |
ยาโนะคุง โนะ ฟุตสึ โนะ ฮิบิ
矢野くんの普通の日々 (Yano-kun no Futsū no Hibi)
แนว: สุขนาฏกรรมจินตนิยม
มังงะ
เขียนโดย: ยูอิ ทามูระ
สำนักพิมพ์: โคดันชะ
ในเครือ: มอร์นิง เคซี
นิตยสาร: คอมมิค เดย์ส
กลุ่มเป้าหมาย: เซเน็ง
ตีพิมพ์ตั้งแต่: 27 มิถุนายน 2564 (2021-06-27) – ปัจจุบัน
จำนวนเล่ม: 9
ภาพยนตร์ฉบับคนแสดง
กำกับโดย: ทาเคฮิโกะ ชินโจ
เขียนบทโดย: โนริอากิ ซูกิฮาระ เค วาตานาเบะ ฮาจิเมะ อิบุกิ
ดนตรีโดย: โนบุอากิ โนบุซาวะ
สตูดิโอ: โชจิกุ
ฉาย: 15 พฤศจิกายน 2567 (2024-11-15)
อนิเมะโทรทัศน์
กำกับโดย: ชินเป มัตสึโอะ
เขียนบทโดย: เดโกะ อากาโอะ
ดนตรีโดย: ฮิเดอากิระ คิมูระ
สตูดิโอ: อาจิอาโดแอนิเมชันเวิกส์
ฉาย:  ตุลาคม พ.ศ. 2568  –  กำหนดการ
ยาโนะคุง โนะ ฟุตสึ โนะ ฮิบิ (矢野くんの普通の日々, Yano-kun no Futsū no Hibi, แปลว่า "วันธรรมดาของยาโนะคุง") เป็นมังงะญี่ปุ่นที่เขียนและวาดภาพประกอบโดยยูอิ ทามูระ เริ่มลงพิมพ์เป็นตอนในเว็บไซต์คอมมิค เดย์สของสำนักพิมพ์โคดันชะ ในเดือนมิถุนายน พ.ศ. 2564 ภาพยนตร์ฉบับคนแสดงเข้าฉายในโรงภาพยนตร์ญี่ปุ่นในเดือนพฤศจิกายน พ.ศ. 2567 ซีรีส์อนิเมะโทรทัศน์ที่ผลิตโดยสตูดิโออาจิอาโดแอนิเมชันเวิกส์ มีกำหนดออกอากาศในเดือนตุลาคม พ.ศ. 2568
สื่อ > มังงะ

ยาโนะคุง โนะ ฟุตสึ โนะ ฮิบิเขียนและวาดภาพประกอบโดยยูอิ ทามูระ ได้เริ่มเผยแพร่บนเว็บไซต์คอมมิค เดย์สของสำนักพิมพ์โคดันชะเมื่อวันที่ 27 มิถุนายน พ.ศ. 2564 ตอนต่างๆ เหล่านี้ได้รับการรวบรวมตีพิมพ์เป็นเล่ม(ทังโกบง)จำนวน 9 เล่ม ณ เดือนพฤศจิกายน พ.ศ. 2567
| # | วันที่ออกจำหน่าย | ISBN |
| --- | --- | --- |
| 1 |  10 พฤศจิกายน พ.ศ. 2564 | 978-4-06-525930-6 |
| 2 |  9 กุมภาพันธ์ พ.ศ. 2565 | 978-4-06-526748-6 |
| 3 |  8 มิถุนายน พ.ศ. 2565 | 978-4-06-528095-9 |
| 4 |  12 ตุลาคม พ.ศ. 2565 | 978-4-06-529451-2 |
| 5 |  8 มีนาคม พ.ศ. 2566 | 978-4-06-530720-5 |
| 6 |  13 กันยายน พ.ศ. 2566 | 978-4-06-529451-2 |
| 7 |  14 กุมภาพันธ์ พ.ศ. 2567 | 978-4-06-534457-6 |
| 8 |  10 กรกฎาคม พ.ศ. 2567 | 978-4-06-529451-2 |
| 9 |  13 พฤศจิกายน พ.ศ. 2567 | 978-4-06-537332-3 |
| 10 |  12 มีนาคม พ.ศ. 2568 | 978-4-06-538766-5 |